Legumaj
Al legumaj (pe louzoù-kegin) zo plant a vez gounezet gant an dud evit bezañ debret, an hollad anezho pe ul lodenn anezho hepken. Legumaj a reer ivez eus al lodennoù-se, a c'hall bezañ bleuñv, delioù, korzennoù, gwrizioù, torzhelloù pe frouezh, gant ma ne vint ket dous. 
N'eo ket ur ger skiantel avat ha war dachenn ar boued e vez implijet kentoc'h eget war hini ar plant. A-wechoù e lakaer ivez an togoù-touseg hag ar bezhin en o zouez, dre ma vezont debret ivez. 

E-touez ar plant a vez debret o delioù e c'haller menegiñ al letuz ; e-mesk ar re a vez debret o c'horzennoù emañ an asperjez ; ar c'harotez zo gwrizioù, ar c'haol-fleur zo bleunioù. E-touez ar frouezh a vez implijet da legumaj e c'haller menegiñ an tomatez hag e-mesk ar re a vez debret o greun emañ ar piz pe ar maiz.

Un nebeud legumajoù 

 Ach
 Artichaod
 Asperjez
 Aval-douar
 Beotez
 Berjinez
 Beterabez ruz
 Brouskaol
 Chalotez
 Endivez

 Fanouilh
 Fav
 Irvin
 Irvin-ruz
 Kaol
 Kaol-fleur
 Karotez
 Kokombrez
 Kourjetez
 Letuz

 Maiz
 Ognon
 Panez
 Per-douar
 Pinochez
 Piz-bihan
 Piz-sisez
 Pour
 Sitrouilhez
 Tomatez

Liammoù diavaez 
  National Center for Home Food Preservation - Canning Vegetables
  Giant Vegetable Web Directory